Document ID: 31980D1103

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Νοεμβρίου 1980 περί συμπληρώσεως, όσον αφορά τη διάθεση ενός μέρους του δευτέρου τμήματος δανείων, της αποφάσεως 80/739/ΕΟΚ περί δευτέρας εφαρμογής της αποφάσεως 78/870/ΕΟΚ "περί εξουσιοδοτήσεως της Επιτροπής να συνάπτει δάνεια με σκοπό την προώθηση των επενδύσεων στην Κοινότητα"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την απόφαση 78/870/ΕΟΚ του Συμβουλίου, της 16ης Οκτωβρίου 1978, περί εξουσιοδοτήσεως της Επιτροπής να συνάπτει δάνεια με σκοπό την προώθηση των επενδύσεων στην Κοινότητα(1) και ιδίως το άρθρο 2,
την πρόταση της Επιτροπής(2),
τη γνώμη της Συνελεύσεως(3),
Εκτιμώντας:
ότι η απόφαση 80/739/ΕΟΚ(4) επέτρεψε ένα δεύτερο τμήμα δανείων για ποσό μη δυνάμενο να υπερβεί την αντίστοιχη αξία 500 εκατομμυρίων ευρωπαϊκών λογιστικών μονάδων σε κεφάλαιο- ότι η απόφαση αυτή έχει καθορίσει τους τομείς στους οποίους είναι δυνατόν να διατεθεί το προϊόν των δανείων αυτών μόνο για ύψος ισοδύναμο με 400 εκατομμύρια ευρωπαϊκές λογιστικές μονάδες σε κεφάλαιο- ότι, όσον αφορά το ισοδύναμο 100 εκατομμυρίων ευρωπαϊκών λογιστικών μονάδων σε κεφάλαιο, η απόφαση αυτή πρόβλεψε ότι δεν είναι δυνατόν να αποτελέσει αντικείμενο δανεισμού προ της εκδόσεως μεταγενέστερης αποφάσεως σχετικά με τη διάθεση ενός τέτοιου δανείου-
ότι είναι συνεπώς, αναγκαίο να ληφθεί απόφαση σχετική με τη διάθεση του μέρους αυτού του δευτέρου τμήματος-
ότι πρέπει να προκριθούν για το σκοπό αυτό οι ίδιοι τομείς με τους προβλεπόμενους από την απόφαση 80/739/ΕΟΚ- ότι είναι όμως σκόπιμο να γίνει δεκτή κατ' εξαίρεση, η διάθεση των εν λόγω συναπτομένων δανείων και σε δάνεια χορηγούμενα για τη χρηματοδότηση εργοστασίων κατασκευαζομένων για μελλοντικές ανάγκες και κατοικιών, υπό τον όρο ότι αποτελούν μέρος γενικού προγράμματος οικονομικής και βιομηχανικής αναπτύξεως με περιφερειακό χαρακτήρα,
ΑΠΟΦΑΣΙΖΕΙ:
Άρθρο Μόνο Το προϊόν συναπτομένων δανείων ύψους ισοδυνάμου προς 100 εκατομμύρια ευρωπαϊκές λογιστικές μονάδες σε κεφάλαιο διατίθεται για δάνεια χορηγούμενα για τη χρηματοδότηση:
- σχεδίων επενδύσεως όπως τα οριζόμενα στο άρθρο 2 της αποφάσεως 80/739/ΕΟΚ,
- εργοστασίων κατασκευαζομένων για μελλοντικές ανάγκες και κατοικιών, υπό τον όρο ότι αποτελούν μέρος γενικού προγράμματος οικονομικής και βιομηχανικής αναπτύξεως με περιφερειακό χαρακτήρα.
Έγινε στις Βρυξέλλες, στις 25 Νοεμβρίου 1980.

Labels: 2
9
1
15